open-index/open-wikipedia-markdown huggingface dataset:
Γιουτζήν Ντεμπς

Ο **Γιουτζήν Β(ίκτωρ) Ντεμπς** (ορθή γραφή: Γιουτζίν Ντεμπς, , 5 Νοεμβρίου 1855 - 20 Οκτωβρίου 1926) ήταν Αμερικανός συνδικαλιστής και ένας από τους πιο γνωστούς σοσιαλιστές των Η.Π.Α.. Ήταν ιδρυτής και υποψήφιος πρόεδρος με το Αμερικάνικο Σοσιαλιστικό κόμμα.

Στα 14 του χρόνια ο Ντεμπς άρχισε να  εργάζεται ως εργάτης στους σιδηροδρόμους. Ίδρυσε ένα από τα πρώτα βιομηχανικά συνδικάτα της Αμερικής, την Αμερικανική Σιδηροδρομική Ένωση και την οδήγησε σε μια επιτυχημένη απεργία. Το 1894 πήρε μέρος στην απεργία ενάντια στην αυτοκινητοβιομηχανία Πούλμαν και φυλακίστηκε. Όσο ήταν στη φυλακή ήρθε σε επαφή με τις ιδέες του Μαρξ. Όταν βγήκε από τη φυλακή δημιούργησε το Σοσιαλδημοκρατικό κόμμα που μετατράπηκε σε σοσιαλιστικό. Ήταν υποψήφιος πρόεδρος το 1904, το 1908 και το 1912. 

Ο Ντεμπς ήταν κατά της συμμετοχής στον Α' Παγκόσμιο Πόλεμο και γι' αυτό φυλακίστηκε με την κατηγορία της ανταρσίας. Η φυλάκισή του προκάλεσε έντονη αντίδραση και διαδηλώσεις που κατέληγαν σε βίαια επεισόδια από σοσιαλιστές, κομμουνιστές και αναρχικούς. Το 1920 ο Γιουτζήν Ντεμπς κατέβηκε πάλι ως υποψήφιος μέσα από τη φυλακή κερδίζοντας το μεγαλύτερο ποσοστό του, περίπου 914.000 ψήφους. Αν και η υγεία του επιδεινώθηκε μέσα στη φυλακή, ο πρόεδρος Γούντροου Ουίλσον αρνήθηκε να του δώσει χάρη. Τελικά απελευθερώθηκε το 1921 από τον πρόεδρο Ουόρεν Χάρντινγκ. Πέθανε στις 20 Οκτωβρίου 1926.

## Ιδρύοντας τους Βιομηχανικούς Εργάτες του Κόσμου
Μετά τη δουλειά του με την Αδελφότητα των Πυροσβεστών και την Αμερικανική Ένωση Σιδηροδρόμων, το επόμενο σημαντικό έργο του Ντεμπς στην οργάνωση μιας συνδικαλιστικής ένωσης ήρθε κατά την ίδρυση των Βιομηχανικοί Εργάτες του Κόσμου (IWW ). Στις 27 Ιουνίου 1905 στο Σικάγο του Ιλινόι, ο Ντεμπς και άλλοι ηγέτες της επιρροής των συνδικάτων συμπεριλαμβανομένου του Μπιλ Χέιγουντ, ηγέτη της Δυτική Ομοσπονδία ανθρακωρύχων και του Ντάνιελ Ντε Λεόν, ηγέτη του Σοσιαλιστικό Εργατικό Κόμμα, πραγματοποίησε αυτό που ο Χέιγουντ ονόμασε «Ηπειρωτικό Συνέδριο της εργατικής τάξης». Ο Χέιγουντ δήλωσε: «Είμαστε εδώ για να συνενώσουμε τους εργάτες αυτής της χώρας σε ένα κίνημα εργατικής τάξης που θα έχει για το σκοπό της τη χειραφέτηση της εργατικής τάξης». Ο Ντεμπς δήλωσε: "Είμαστε εδώ για να εκτελέσουμε ένα έργο τόσο σπουδαίο που απευθύνεται στην καλύτερη σκέψη μας, στις ενωμένες ενέργειές μας, και θα απαιτήσει την πιο πιστή υποστήριξή μας: ένα έργο παρουσία του οποίου οι αδύναμοι θα μπορούσαν να διστάσουν και να απελπιστούν, αλλά από το οποίο είναι αδύνατο να συρρικνωθεί χωρίς να προδοθεί η εργατική τάξη.

## Παραπομπές


## Εξωτερικοί σύνδεσμοι

*Το αρχείο του Γιουτζήν Β. Ντεμπς
*Ίδρυμα Γιουτζήν Β. Ντεμπς

Κατηγορία:Πολιτικοί των ΗΠΑ
Κατηγορία:Αμερικανοί συνδικαλιστές
Κατηγορία:Αμερικανοί σοσιαλιστές
225088 Γκόνγκονγκ

**225088 Γκόνγκονγκ** 24px|🝽

 310px


225088 Γκόνγκονγκ


Ανακάλυψη

Ανακαλύφθηκε από Μάικλ Μπράουν,  M.E. Schwamb και Ραντίνοβιτς 

Ανακαλύφθηκε στις 17 Ιουλίου 2007

Χαρακτηριστικά τροχιάς

Αφήλιο 100,55 AU

Περιήλιο 33,23 AU

Ημιάξονας τροχιάς 66,89 AU

Εκκεντρότητα 0,503

Περίοδος περιφοράς 547,09 χρόνια

Κλίση 30,86° ως προς την Εκλειπτική 

Μήκος του ανερχόμενου σημείου 336,83° 

Όρισμα του περιηλίου 206,83° 

Φυσικά Χαρακτηριστικά

 Διαστάσεις 1.230 ± 50 km

Λευκαύγεια 0,13-0,26

Φαινόμενο μέγεθος 21,3

Απόλυτο μέγεθος  2,0 




Ο **Γκόνγκονγκ** (επίσημη ονομασία: **225088 Γκόνγκονγκ**, προσωρινή: **2007 OR<sub>10</sub>**) () είναι ένα μεγάλο αντικείμενο του εσωτερικού νέφους του Όορτ με διάμετρο 1.230 ± 50 χιλιόμετρα. 
Στις 5 Φεβρουαρίου του 2020 πήρε την επίσημη ονομασία του από το Κέντρο Μικρών Πλανητών. Είχε το παρατσούκλι «χιονάτη» από τον Μάικλ Μπράουν που την ανακάλυψε, καθώς θα πρέπει να είναι ή πολύ μεγάλο ή πολύ λαμπρό για να ανακαλυφθεί. 

## Τροχιά
Το αφήλιό του βρίσκεται 100,5 ΑΜ (15,05 δισεκατομμύρια χιλιόμετρα) από τον Ήλιο, το περιήλιό του 33,23 AM (4,97 δισεκατομμύρια χιλιόμετρα) και η μέση απόστασή του από τον Ήλιο είναι 66,89 ΑΜ (10,0 δισεκατομμύρια χιλιόμετρα) με εκκεντρικότητα 0,5 και κλίση 30,9°. Η περιφορά του διαρκεί 550 χρόνια. Προς το παρόν είναι το τρίτο πιο απομακρυσμένο αντικείμενο μετά την Έριδα και τη Σέντνα.

## Φυσικά χαρακτηριστικά
### Μέγεθος
Το μέγεθος ενός αντικείμενου μπορεί να υπολογιστεί με βάση το απόλυτο μέγεθος και τη λευκαύγεια. Το απόλυτο μέγεθος του Γκόνγκονγκ είναι 2,0, κατατάσσοντάς το ως το 5ο λαμπρότερο μεταποσειδώνιο αντικείμενο, λίγο αχνότερο από τη Σέντνα (1,6) και λίγο λαμπρότερο από τον 90482 Όρκο (2,3). Μια πρώτη εκτίμηση για τη λευκαύγεια του Γκόνγκονγκ έγινε από τον Μάικλ Μπράουν, ο οποίος θεωρώντας ότι η επιφάνειά του έχει ίδια σύσταση με αυτή του Κουάοαρ, και άρα ίδια λευκαύγεια, υπολόγισε μια τιμή περίπου 0,18. Η τιμή αυτή ήταν συνεπής με μετέπειτα παρατηρήσεις από το διαστημικό τηλεσκόπιο Χέρσελ το 2012, όταν η λευκαύγειά του υπολογίστηκε σε 0,185±0,0760,052. Συνδυάζοντας αυτά τα δύο το μέγεθος του Γκόνγκονγκ υπολογίστηκε σε 1280±210 χιλιόμετρα.

### Επιφάνεια
Μελέτη στο φάσμα του Γκόνγκονγκ έδειξε ότι το αντικείμενο καλύπτεται από παγωμένο νερό. Όμως, σε αντίθεση με όλα τα άλλα σώματα που έχουν επιφάνεια από πάγο, ο Γκόνγκονγκ είναι ένα από τα πιο κόκκινα μεταποσειδώνια αντικείμενα. Αυτά τα στοιχεία δείχνουν ότι ίσως να μοιάζει με τον 50000 Κουάοαρ, στο οποίο θεωρείται ότι το κόκκινο χρώμα οφείλεται στην παρουσία μεθανίου. Πιστεύεται ότι στον Γκόνγκονγκ η αιτία του χρώματος είναι η ίδια, καθώς η ισχυρή βαρύτητα του αντικείμενου, μπορεί να αντισταθμίσει την απώλεια μεθανίου εξαιτίας της υψηλότερης θερμοκρασίας του σώματος. Το μεθάνιο σχηματίζει μια αραιή ατμόσφαιρα πάνω από τα δύο σώματα, η οποία σιγά σιγά διαφεύγει στο διάστημα.

## Παραπομπές


## Εξωτερικοί σύνδεσμοι
* Orbital simulation from JPL (Java) 
* 225088 Gonggong Minor planet designation number 

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Σερβική Βικιπαίδεια

Η **Σερβική Βικιπαίδεια** είναι η έκδοση της Βικιπαίδειας στη σερβική γλώσσα και ολόκληρο το περιεχόμενό της ανευρίσκεται ταυτόχρονα τόσο στο κυριλλικό, όσο και στο λατινικό αλφάβητο. Δημιουργήθηκε στις 16 Φεβρουαρίου 2003 και σήμερα (Νοέμβριος 2018) έχει περισσότερα από 612.500 λήμματα, όντας η 19η μεγαλύτερη γλωσσική έκδοση της Βικιπαίδειας από αυτή την άποψη.

## Σύνδεσμοι
* Η Σερβική Βικιπαίδεια

Σερβικη
Ανθηδών

250px|right|thumb|Χάρτης της αρχαίας Βοιωτίας
Η **Ανθηδών** ήταν ομηρική βοιωτική πόλη, στα παράλια του βορείου Ευβοϊκού κόλπου. Τα ερείπιά της βρίσκονται περίπου 15 χιλιόμετρα βορειοδυτικά της Χαλκίδας. Υπάρχουν δύο εκδοχές για την ονομασία της πόλης σύμφωνα με τον Παυσανία τον περιηγητή. Ονομάστηκε έτσι από μια νύμφη με το όνομα Ανθηδών ή από τον Άνθα, γιο του θεού Ποσειδώνα και της Αλκυόνης, της κόρης του τιτάνα Άτλαντα.

## Ιστορία
Πρώτη αναφορά για την πόλη κάνει ο Όμηρος στην Ιλιάδα και συγκεκριμένα στην ραψωδία Β', στον κατάλογο των πλοίων. Μάλιστα ο Όμηρος της δίνει το προσωνύμιο "εσχατόωσαν" που σημαίνει η πιο απομακρυσμένη από γεωγραφικής άποψης πόλη των Βοιωτών προς τον βόρειο Ευβοϊκό κόλπο. Η Ανθηδών αποτελούσε το λιμάνι (*επίνειον*) των Θηβών στον βόρειο Ευβοϊκό. Σημαντικό μυθολογικό πρόσωπο από την Ανθηδόνα ήταν ο Γλαύκος ο Ανθηδόνιος, ο οποίος ήταν θαλασσινή θεότητα. Ήταν ένα είδος Τρίτωνα, από την μέση και πάνω άνδρας και από την μέση και κάτω ψάρι. Σώζεται αρχαίο νόμισμα που φέρει στη μία όψη του τη μυθολογική παράσταση του Γλαύκου στο αρχαιολογικό Μουσείο Χαλκίδας. 

Σημαντικός αρχαιολογικός οδηγός για τη πόλη της Ανθηδόνος αποτελεί ο αρχαίος Έλληνας περιηγητής Παυσανίας με το έργο του *Ελλάδος περιήγησις* και συγκεκριμένα τον τόμο "Βοιωτικά". Με τις ανασκαφές που έχουν πραγματοποιηθεί έχουν βρεθεί σημαντικά αρχαιολογικά ευρήματα, μεταξύ των οποίων ναοί των Καβείρων, της θεάς Δήμητρας και της Περσεφόνης. Επίσης, κοντά στο λιμάνι της πόλης έχει βρεθεί και παλαιοχριστιανική βασιλική εκκλησία των υστερορωμαϊκών χρόνων. Το λιμάνι της Ανθηδόνος ήταν ευρύχωρο για τα δεδομένα της εποχής, διέθετε ακόμα και δύο λιμενοβραχίονες, το στόμιο των οποίων μπορούσε να κλείνει με αλυσίδα με σκοπό τη προστασία του λιμένος από εχθρικές επιδρομές, όπως επίσης και από τους ισχυρούς βοριάδες. Η πόλις επήλθε σε παρακμή κατά τη διάρκεια της βυζαντινής περιόδου, λόγω των επιδρομών πειρατών. Αυτό ανάγκασε τους κατοίκους της να αποτραβηχτούν προς το εσωτερικό και συγκεκριμένα στις βόρειες υπώρειες του Μεσσαπίου όρους (σημερινού Κτυπά) και να ιδρύσουν έναν κτηνοτροφικό οικισμό που αποτέλεσε τον πυρήνα της σημερινής κοινότητας των Λουκισίων. Κατά τη μετάβασή τους από την παραλία στις υπώρειες του όρους, μετέφεραν οικοδομικό υλικό από τα προγενέστερα κτίσματα με το οποίο κτίστηκε εν μέρει το ναΰδριο του Αγίου Γεωργίου, ευρισκόμενο έξω από το χωριό Λουκίσια. Το ναϊκό αυτό οικοδόμημα παρέχει πολύτιμα στοιχεία για τη μελέτη της βυζαντινής αρχιτεκτονικής και έχει αποκαταστάθεί από το ΥΠΠΟ (Ιούλιος 2010). 
Ανασκαφές στο χώρο του αρχαίου λιμένος έχουν παραγματοποιηθεί από Έλληνες, αλλά και από Γερμανούς και Αμερικάνους ανασκαφείς.

## Παραπομπές


Κατηγορία:Πόλεις της αρχαίας Βοιωτίας
Δήμος Θεόδωρου Ζιάκα

Ο **δήμος Θεόδωρου Ζιάκα** ήταν δήμος του νομού Γρεβενών. Με την εφαρμογή το σχεδίου Καλλικράτης εντάχθηκε στον νέο δήμο Γρεβενών. Βρισκόταν στο δυτικό τμήμα του νομού και συνόρευε με τους δήμους Γρεβενών, Γόργιανης, Κοσμά του Αιτωλού και με τις κοινότητες Μεσολουρίου, Περιβολίου, Φιλιπαίων και Σμίξης. Ο δήμος αποτελούνταν από 12 δημοτικά διαμερίσματα, καταλάμβανε έκταση 210 τ.χλμ. και είχε (πραγματικό) πληθυσμό 2.855 κατοίκους. Έδρα του ήταν η κοινότητα 
Μαυραναίοι.  

Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Μαυραναίων Γρεβενών|Δ.δ. Μαυραναίων]] ** [ 442 ]  
::* οι Μαυραναίοι [ 229 ]  
::* το Μαυρονόρος [ 136 ]  
::* ο Σταυρός [ 77 ]  
: ** Δ.δ. Αλατόπετρας ** -- η Αλατόπετρα [ 140 ]
: ** Δ.δ. Αναβρυτών ** -- τα Αναβρυτά [ 43 ]
: ** [[Δημοτικό διαμέρισμα Ζάκα Γρεβενών|Δ.δ. Ζάκα]] ** [ 371 ]  
::* ο Ζάκας [ 341 ]  
::* η Κρύα Βρύση [ 0 ]  
::* το Περιβολάκι [ 30 ]  
: ** Δ.δ. Κοσματίου ** -- το Κοσμάτι [ 330 ]
: ** Δ.δ. Λάβδα ** -- ο Λάβδας [ 132 ]
: ** Δ.δ. Μοναχιτίου ** -- το Μοναχίτι [ 183 ]
: ** Δ.δ. Πανοράματος ** -- το Πανόραμα [ 126 ]
: ** Δ.δ. Πολυνερίου ** -- το Πολυνέρι [ 221 ]
: ** Δ.δ. Προσβόρρου ** -- το Πρόσβορρο [ 186 ]
: ** Δ.δ. Σπηλαίου ** -- το Σπήλαιο [ 447 ]
: ** [[Δημοτικό διαμέρισμα Τρικώμου Γρεβενών|Δ.δ. Τρικώμου]] ** [ 234 ]  
::* το Τρίκωμο [ 201 ]  
::* το Παρόρειο [ 33 ]
### Δήμαρχοι

## Εξωτερικοί σύνδεσμοι
*Η επίσημη ιστοσελίδα του δήμου

Θ
Δήμος Κοσμά του Αιτωλού

Ο **δήμος Κοσμά του Αιτωλού** ήταν δήμος του νομού Γρεβενών. Βρισκόταν στα βορειοδυτικά του νομού και συνόρευε με τους δήμους Γρεβενών, Θεόδωρου Ζιάκα και τις κοινότητες Μεσολουρίου και Δοτσικού. Αποτελούνταν από 9 δημοτικά διαμερίσματα, είχε έκταση 115,1 τ.χλμ. και συνολικό πληθυσμό 1.792 κατοίκους. Έδρα του ήταν το χωριό Μέγαρο.  

Στο δήμο Κοσμά του Αιτωλού ανήκαν τα παρακάτω δημοτικά διαμερίσματα και οικισμοί:
: ** Δ.δ. Μεγάρου ** -- το Μέγαρο [ 561 ]
: ** [[Δημοτικό διαμέρισμα Αγίου Κοσμά Γρεβενών|Δ.δ. Αγίου Κοσμά]] ** [ 192 ]  
::* ο Άγιος Κοσμάς [ 68 ]  
::* η Άνω Εκκλησία [ 79 ]  
::* η Εκκλησία [ 45 ]  
: ** Δ.δ. Δασυλλίου ** -- το Δασύλλιο [ 43 ]
: ** Δ.δ. Καληράχης ** -- η Καληράχη [ 222 ]
: ** Δ.δ. Καλλονής ** -- η Καλλονή [ 171 ]
: ** [[Δημοτικό διαμέρισμα Κυδωνιών Γρεβενών|Δ.δ. Κυδωνιών]] ** [ 238 ]  
::* οι Κυδωνίες [ 163 ]  
::* το Λείψι [ 75 ]  
: ** Δ.δ. Κυπαρισσίου ** -- το Κυπαρίσσι [ 111 ]
: ** Δ.δ. Οροπεδίου ** -- το Οροπέδιο [ 189 ]
: ** Δ.δ. Τρικόρφου ** -- το Τρίκορφο [ 65 ]

Με το Πρόγραμμα Καλλικράτης αποτελεί πλέον δημοτική ενότητα του Δήμου Γρεβενών.
### Δήμαρχοι

Κ
Κένταυρος (αστρονομία)

400px|Φωτογραφίες του Κένταυρου Χείρων|thumb
**Κένταυροι** ονομάζονται τα ασταθή, κατά την τροχιά τους, ουράνια σώματα, ενώ κατά τον γενικό ορισμό κένταυροι είναι τα ουράνια σώματα τα οποία περιφέρονται γύρω από τον Ήλιο, με τροχιές μεταξύ του Δία και του Ποσειδώνα. Πήραν το όνομά τους από τους κενταύρους της ελληνικής μυθολογίας γιατί συμπεριφέρονται σαν να είναι κατά το ήμισυ αστεροειδείς και κατά το άλλο μισό κομήτες. Οι τροχιές τους είναι ασταθείς εξαιτίας των εξωτερικών πλανητών και γι' αυτό πιστεύεται ότι προέρχονται από την Ζώνη του Κάιπερ και ότι μοιάζουν με τους κομήτες. Στην πραγματικότητα ο πρώτος κένταυρος που ανακαλύφθηκε, ο 2060 Χείρων, ταξινομήθηκε και ως αστεροειδής αλλά και ως κομήτης ύστερα από την ανακάλυψη της κόμης του. Ως κομήτες και ως αστεροειδείς έχουν επίσης ταξινομηθεί ο 60558 Έχεκλος και ο 166P/NEAT.

Το πρώτο ουράνιο σώμα που ανακαλύφθηκε να έχει τροχιά κενταύρου είναι ο 944 Χίνταλγκο το 1920. Ενώ το πρώτο που αναγνωρίστηκε ως κένταυρος είναι ο 2060 Χείρων το 1977. Ο μεγαλύτερος γνωστός κένταυρος είναι η 10199 Χαρικλώ, η οποία ανακαλύφθηκε το 1997 και έχει διάμετρο περίπου 260 χιλιόμετρα.

Το μικρό μέγεθος των κενταύρων εμποδίζει την παρατήρησή τους, όμως το χρώμα και το φάσμα τους μπορεί να μας αποκαλύψει μερικές πληροφορίες για την επιφάνεια τους. Με βάση το χρώμα, οι κένταυροι χωρίζονται σε δύο κατηγορίες:
* κόκκινοι, όπως ο 5145 Φόλος που είναι πλούσιοι σε οργανικές ύλες
* μπλε ή μπλε-γκρι, όπως ο 2060 Χείρων που είναι καλυμμένοι με πάγο
Το φάσμα αποκαλύπτει μερικά χαρακτηριστικά για την επιφάνεια τους.

## Κατάλογος Κενταύρων
Ο κατάλογος περιλαμβάνει κενταύρους με αριθμό και κάποιους άλλους αξιόλογους, των οποίων το φάσμα είναι γνωστό. Περιλαμβάνει επίσης αντικείμενα με παράξενη τροχιά που μοιάζει με αυτή των κενταύρων.

## Σημειώσεις
centaur

## Εξωτερικοί σύνδεσμοι

* Λίστα των Κενταύρων
Παλαιοκερασιά Φθιώτιδας

Η **Παλαιοκερασιά** ή **Παλαιοκερασέα** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γεωγραφικά - Ιστορικά στοιχεία
Η Παλαιοκερασιά κτισμένη στις νότιες πλαγιές του όρους Όθρυς σε υψόμετρο 320 μέτρων. Απέχει περίπου 17 χλμ. Α.-ΒΑ. από τη Στυλίδα (έδρα του δήμου) και 44 χλμ. Α. από τη Λαμία ενώ βόρεια και δυτικά του χωριού περνάει ο χείμαρρος Βελλά. Φυσιολατρικό αξιοθέατο της περιοχής είναι το ομώνυμο του χειμάρρου φαράγγι πηγές του αλλά μικρός καταράκτης βρίσκονται στα βόρεια της Παλαιοκερασιάς. Ενοριακός ναός είναι η εκκλησία της Μεταμόρφωσης του Σωτήρα.

Αναφέρεται επίσημα μετά την απελευθέρωση το 1835, με την ονομασία *Τσερνοβίτι* από την περίοδο της τουρκοκρατίας, να προσαρτάται στον τότε δήμο Φαλάρων. Το 1912 με το ΦΕΚ 261Α - 31/08/1912 αποσπάται από το δήμο και ορίζεται έδρα της ομώνυμης νεοϊδρυθείσας κοινότητας. Το 1927 με το ΦΕΚ 206Α - 28/09/1927 μετονομάστηκε και το 1940 το όνομά της διορθώθηκε σε *Παλαιοκερασέα.* Σύμφωνα με το Πρόγραμμα «Καλλικράτης» αποτελεί την κοινότητα Παλαιοκερασέας που υπάγεται στη δημοτική ενότητα Εχιναίων του Δήμου Στυλίδας και σύμφωνα με την απογραφή του 2011 έχει ως πληθυσμό 291 κατοίκους.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Στυλίδας
Δήμος Γόργιανης

Ο **δήμος Γόργιανης** ήταν δήμος του νομού Γρεβενών. Με την εφαρμογή το σχεδίου Καλλικράτης εντάχθηκε στον νέο δήμο Γρεβενών. Βρισκόταν στα νοτιοδυτικά του νομού ανάμεσα στους δήμους Γρεβενών και την κοινότητα Περιβολίου. Ο δήμος αποτελούνταν από 6 δημοτικά διαμερίσματα, καταλάμβανε έκταση 210 τ.χλμ. και είχε συνολικό πληθυσμό 1.707 κατοίκους. Έδρα του ήταν το χωριό Κηπουρείο. Ο δήμος Γόργιανης απλώνόταν στην οροσειρά της Βόρειας Πίνδου και αποτελούσε τμήμα του βιότοπου της καφέ Αρκούδας. Μία επιφάνεια περίπου ίση με το 75% της έκτασης του δήμου θεωρείται δασοσκεπής ή μερικώς δασοσκεπής.

Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Κηπουρείου ** -- το Κηπουρείο [ 437 ]
: ** [[Δημοτικό διαμέρισμα Καλλιθέας Γρεβενών|Δ.δ. Καλλιθέας]] ** [ 335 ]  
::* η Καλλιθέα [ 169 ]  
::* τα Πριόνια [ 166 ]  
: ** Δ.δ. Κρανέας ** -- η Κρανέα [ 589 ]
: ** Δ.δ. Μικρολιβάδου ** -- το Μικρολίβαδο [ 96 ]
: ** Δ.δ. Πηγαδίτσης ** -- η Πηγαδίτσα [ 166 ]
: ** Δ.δ. Σιταρά ** -- ο Σιταράς [ 84 ]

### Δήμαρχοι

## Εξωτερικοί σύνδεσμοι
*Δήμος Γόργιανης

Γ
Ορνιθόγαλο

Τo **Ορνιθόγαλο** (λέγεται και αστέρι της Βηθλεέμ λόγω σχήματος) είναι ένα ιδιαίτερα όμορφο αγριολούλουδο της Μεσογειακής υπαίθρου. Είναι συγγενικό λουλούδι με το κρίνο. Παγκοσμίως συναντάται μία μεγάλη ποικιλία ορνιθόγαλων, στην Ελλάδα μόνο υπάρχουν περισσότερα από 20 είδη.

Τα Ορνιθόγαλα είναι βολβώδη φυτά με αστεροειδές άνθος το οποίο αποτελείται συνήθως από έξι πέταλα και είναι στραμμένο συνήθως προς τα πανω. Ο βλαστός τους είναι κοντός αλλά σε κάποιες ποικιλίες φτάνει και τα 60 εκατοστά.

Το πιο διαδεδομένο είδος ορνιθόγαλου είναι το Ορνιθόγαλο της Ναρμπόν (Ornithogalum narbonense) το οποίο ανθίζει τους τελευταίους μήνες της άνοιξης και το ύψος του μπορεί να φτάσει τα 60 εκατοστά. Αναπτύσσεται από τα χαμηλά υψόμετρα και τις παραθαλάσσιες περιοχές μέχρι την ορεινή ζώνη. Πόλυ όμορφο ορνιθόγαλο και ενδημικό της Ελλάδας είναι το Ορνιθόγαλο το αττικό (Ornithogalum atticum). Συναντάται στην νότια Στερεά Ελλάδα, κυρίως στην Αττική και την Εύβοια και έχει εντυπωσιακά λευκά άνθη. Το ύψος του είναι χαμηλό, μέχρι 20 εκατοστά και ανθίζει την περίοδο του Απριλίου. Τα ορνιθόγαλα χρησιμοποιούνται συχνά ως καλλωπιστικά φυτά.

## Πηγές
* *Αγριολούλουδα της Ελλάδας* - Εκδόσεις Mediterraneo ISBN 960-8227-71-2

## Εξωτερικοί Σύνδεσμοι
* ''Ορνιθόγαλο, Λουλούδια της Ελλάδας'' Ανακτήθηκε 27-7-2009

## Παραπομπές


Κατηγορία:Λειριοειδή
Κατηγορία:Αγριολούλουδα
Κατηγορία:Καλλωπιστικά φυτά
Κατηγορία:Μεσογειακή χλωρίδα
Κατηγορία:Άνθη
Μάχη της Μεγαλόπολης (331 π.Χ.)

Η **μάχη της Μεγαλόπολης** (ή αλλιώς *μάχη των Ποντικών*, όπως την ονόμασε ο Μέγας Αλέξανδρος ως ένδειξη περιφρόνησης προς τους Σπαρτιάτες) πραγματοποιήθηκε το 331 π.Χ. ανάμεσα στους Σπαρτιάτες του Άγι Γ' και τους Μακεδόνες του αντιβασιλέα του Μ. Αλεξάνδρου, Αντιπάτρου, στη Μεγαλόπολη της Αρκαδίας.

## Το ιστορικό
Το 334 π.Χ. ο Μέγας Αλέξανδρος, με τη νίκη του στο Γρανικό, εξασφάλισε την κατάκτηση της Μικράς Ασίας. Στην Ελλάδα, ο Άγις Γ' της Σπάρτης ήρθε σε συνεννόηση με τους Πέρσες του Φαρνάβαζου για να δράσουν από κοινού στο Αιγαίο και την Ελλάδα κατά του Αλεξάνδρου. Οι Πέρσες υποσχέθηκαν το 333 π.Χ. στον Άγι 30 τάλαντα και 10 πλοία. Στο μεταξύ ο Αντίπατρος, ο αντιβασιλέας του θρόνου της Μακεδονίας, κατάφερε να καταπνίξει μια εξέγερση στη Θράκη και μόλις έμαθε την δράση των Σπαρτιατών κατά των Μακεδόνων κατευθύνθηκε στην Πελοπόννησο για να τους αντιμετωπίσει.

## Η μάχη
Ο Αντίπατρος κατευθύνθηκε με 40.000 στρατό προς τη Μεγαλόπολη, όπου συναντήθηκε με το σπαρτιατικό στρατό του Άγι, που αριθμούσε κάπου στους 22.000 άνδρες. Η μάχη ξεκίνησε με τη διάσπαση της φάλαγγας των Σπαρτιατών από τους Μακεδόνες και με την υπεροχή τους αριθμητικά, οι δεύτεροι, κατάφεραν να νικήσουν τους Σπαρτιάτες. Οι Σπαρτιάτες έχασαν 5.300 στρατιώτες, ενώ και οι Μακεδόνες 3.500.

Μεγαλοπολη
Μεγαλοπολη
Μεγαλοπολη
Μεγαλοπολη
Μεγαλοπολη
331 π.Χ.
Δήμος Βεντζίου

Ο **Δήμος Βεντζίου** ήταν δήμος του νομού Γρεβενών. Με την εφαρμογή το σχεδίου Καλλικράτης εντάχθηκε στον νέο δήμο Γρεβενών. Βρισκόταν στα βορειοανατολικά του νομού ανάμεσα στους δήμους Γρεβενών, Δεσκάτης. Ο δήμος αποτελούνταν από 7 δημοτικά διαμερίσματα, καταλάμβανε έκταση 323,2 τ.χλμ. και είχε συνολικό πληθυσμό 2.957 κατοίκους. Έδρα του ήταν το χωριό Κνίδη.  

Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Κνίδης Γρεβενών|Δ.δ. Κνίδης]] ** [ 1.046 ]  
::* η Κνίδη [ 443 ]  
::* η Ιτέα [ 242 ]  
::* η Μικροκλεισούρα [ 133 ]  
::* το Πιστικό [ 80 ]  
::* ο Πόρος [ 148 ]  
: ** [[Δημοτικό διαμέρισμα Εξάρχου Γρεβενών|Δ.δ. Εξάρχου]] ** [ 179 ]  
::* ο Έξαρχος [ 103 ]  
::* ο Βάρης [ 76 ]  
: ** [[Δημοτικό διαμέρισμα Κέντρου Γρεβενών|Δ.δ. Κέντρου]] ** [ 306 ]  
::* το Κέντρον [ 114 ]  
::* οι Αγαλαίοι [ 72 ]  
::* το Νησί [ 120 ]  
: ** Δ.δ. Παλαιοχωρίου ** -- το Παλαιοχώρι [ 388 ]
: ** Δ.δ. Ποντινής ** -- η Ποντινή [ 322 ]
: ** Δ.δ. Πυλωρών ** -- οι Πυλωροί [ 146 ]
: ** [[Δημοτικό διαμέρισμα Σαρακήνας Γρεβενών|Δ.δ. Σαρακήνας]] ** [ 570 ]  
::* η Σαρακήνα [ 313 ]  
::* το Δίπορο [ 119 ]  
::* το Νεοχώρι [ 138 ]

### Δήμαρχοι

Βεντζιου
Δήμος Νεστορίου (πρόγραμμα Καποδίστριας)

Ο **Δήμος Νεστορίου** αποτελούνταν από τα Δημοτικά Διαμερίσματα Νεστορίου **Κοτύλης**, **Κυψέλης** και Πτελέας. Ιδρύθηκε με τον σχέδιο διοικητικής μεταρρύθμισης που προέβλεπε ο νόμος Καποδίστρια το 1998 και έδρα του Δήμου ήταν το Νεστόριο. Το 2011, στα πλαίσια νεότερης διοικητικής μεταρρύθμισης που προέβλεπε ο νόμος Καλλικράτης, περιλήφθηκαν στα διοικητικά του όρια του νέου δήμου Νεστορίου, εκτός του ομώνυμου παλαιότερου δήμου, ο δήμος Ακριτών και οι κοινότητες Αρρένων και Γράμου.

## Γεωγραφία
Η περιοχή του πρώην δήμου, χαρακτηρίζεται από την ορεινή μορφολογία του εδάφους του, καθώς το υψόμετρό του κυμαίνεται από 900 έως 2200 μέτρα, την  δασοκάλυψη καθώς την παρουσία του ποταμού Αλιάκμονα που πηγάζει από το όρος Γράμμος κοντά στα σύνορα με την Αλβανία. Τα τελευταία χρόνια το Νεστόριο είναι γνωστό για τις φεστιβαλικές εκδηλώσεις που γίνονται κάθε καλοκαίρι στις όχθες του ποταμού.  

## Διοικητική διαίρεση και πληθυσμιακά στοιχεία
Ο δήμος Νεστορίου σύμφωνα με την απογραφή του 2001 πραγματικό πληθυσμό 1.782 κατοίκων. Στον δήμο περιλαμβάνονταν:

: ** Δ.δ. Νεστορίου** [ 1.214 ]  
::* το Νεστόριο [ 954 ]  
::* η Αγία Άννα [ 70 ]  
::* το Γιαννοχώρι [ 17 ]  
::* το Λειβαδοτόπι [ 41 ]  
::* το Μονόπυλο [ 20 ]  
::* ο Πεύκος [ 78 ]  
::* τα Στενά [ 3 ]  
::* ο Τρίλοφος [ 31 ]  
: ** Δ.δ. Κοτύλης ** -- η Νέα Κοτύλη [ 86 ]
: ** Δ.δ. Κυψέλης ** -- η Κυψέλη [ 86 ]
: ** Δ.δ. Πτελέας ** [ 396 ]  
::* το Κρανοχώρι [ 270 ]  
::* η Κάτω Πτελέα [ 70 ]  
::* η Πτελέα [ 56 ]

## Πηγές
*από άρθρο της Καθημερινής της 22 Ιουλίου 2009

## Εξωτερικοί σύνδεσμοι
*Η ιστοσελίδα του Δήμου Νεστορίου

Κατηγορία:Δήμοι της περιφερειακής ενότητας Καστοριάς
Δήμος Ηρακλεωτών

Ο **δήμος Ηρακλεωτών** ήταν δήμος του νομού Γρεβενών. Με την εφαρμογή το σχεδίου Καλλικράτης εντάχθηκε στον νέο δήμο Γρεβενών. Αποτελούσε τον βορειότερο δήμο του νομού. Ο δήμος περιλάμβανε 8 δημοτικά διαμερίσματα και είχε συνολικό πληθυσμό  3.080 κατοίκους. Έδρα του ήταν το χωριό Άγιος Γεώργιος. 

Στο δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Αγίου Γεωργίου ** -- ο Άγιος Γεώργιος [ 824 ]
: ** [[Δημοτικό διαμέρισμα Αηδονίων Γρεβενών|Δ.δ. Αηδονίων]] ** [ 155 ]  
::* τα Αηδόνια [ 136 ]  
::* το Δασάκι [ 19 ]  
: ** Δ.δ. Κιβωτού ** -- η Κιβωτός [ 708 ]
: ** [[Δημοτικό διαμέρισμα Κληματακίου Γρεβενών|Δ.δ. Κληματακίου]] ** [ 171 ]  
::* το Κληματάκι [ 156 ]  
::* τα Κριθαράκια [ 15 ]  
: ** [[Δημοτικό διαμέρισμα Κοκκινιάς Γρεβενών|Δ.δ. Κοκκινιάς]] ** [ 258 ]  
::* η Κοκκινιά [ 229 ]  
::* η Νέα Τραπεζούς [ 29 ]  
: ** Δ.δ. Μηλέας ** -- η Μηλέα [ 306 ]
: ** Δ.δ. Πολυδένδρου ** -- το Πολύδενδρο [ 250 ]
: ** Δ.δ. Ταξιάρχου ** -- ο Ταξιάρχης [ 408 ]

### Δήμαρχοι

Η
Αλμπιόριξ (δορυφόρος)

Ο **Αλμπιόριξ** (), ή **Κρόνος XXVI** (Saturn XXVI) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα **S/2000 S 11**.

Είναι το μεγαλύτερο μέλος της Γαλατικής ομάδας των ανώμαλων δορυφόρων του Κρόνου.

Πήρε το όνομά του τον Αύγουστο του 2003 από ένα από τα κελτικά ονόματα για τον θεό της ενότητας της φυλής, που είναι πιο γνωστός με το όνομα Τουτάτης.

Η τροχιά του γύρω από τον Κρόνο έχει μέση απόσταση από αυτόν 16 εκατομμύρια χλμ. και έχει περίπου 32 χλμ. διάμετρο και αλμπέντο 0,04.

thumb|left|300px|Διάγραμμα με τις τροχιές των ανώμαλων δορυφόρων του Κρόνου: Γαλατικοί (κόκκινο) και Ινουίτ (μπλε). Η εκκεντρότητα των τροχιών αναπαριστάται με τα κίτρινα μέρη, εκτεινόμενα από το περίκεντρο προς προς το απόκεντρο.

Η ομοιότητα στα στοιχεία της τροχιάς του καθώς και η ομοιότητα στα φυσικά χαρακτηριστικά του με τα άλλα μέλη της Γαλατικής ομάδας, οδηγεί στην άποψη πως τα μέλη της ομάδας προέρχονται από διάσπαση ενός μεγαλύτερου δορυφόρου.

Διάφορα χρώματα αποκαλυφθέντα πρόσφατα που δικαιολογούν την πιθανότητα ύπαρξης ενός μεγάλου κρατήρα στον δορυφόρο, οδηγούν σε μια εναλλακτική υπόθεση, ότι ο Ερριάπους και ο Τάρβος θα μπορούσαν να είναι κομμάτια του Αλμπιόριξ που προήλθαν από διάσπαση, μετά από μια σύγκρουση με ένα άλλο σώμα.

## Παραπομπές


## Εξωτερικοί σύνδεσμοι

* Αλμπιόριξ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* David Jewitt pages 
* IAU-MPC NSES 

Κατηγορία:Φυσικοί δορυφόροι Κρόνου
Τάρβος (δορυφόρος)

Ο **Τάρβος** (), ή **Κρόνος ΧΧΙ** (Saturn XXI), είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε στις 23 Σεπτεμβρίου του 2000 και έλαβε το προσωρινό όνομα **S/2000 S 4**. Το όνομά του, που του δόθηκε τον Αύγουστο του 2003, προέρχεται από τον Τάρβο, μία θεότητα του Γαλατικού Πανθέου, με μορφή ταύρου που φέρει τρεις γερανούς στην πλάτη του (Tarvos Trigaranus).

Η τροχιά του γύρω από τον Κρόνο έχει μέση απόσταση από αυτόν 18 εκατομμύρια χλμ. και περίοδο περιφοράς 926 ημερών. Έχει περίπου 15 χλμ. διάμετρο (με λευκαύγεια 0,04). Έχει την πιο έκκεντρη διάμετρο γύρω από τον Κρόνο

Είναι μέλος της Γαλατικής ομάδας ανώμαλων δορυφόρων.
 
Μοιραζόμενος την ίδια τροχιά και όντας ορατός με ένα παρόμοιο ανοιχτό-κόκκινο χρώμα με τον Αλμπιόριξ, ο Τάρβος θεωρείται πως προέρχεται από έναν διαμελισμό ενός άλλου σώματος (προγεννήτορας), από το οποίο προέκυψε και ο Αλμπιόριξ.

## Παραπομπές


## Εξωτερικοί σύνδεσμοι
* Τάρβος από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* David Jewitt pages 
* IAU-MPC NSES 

Κατηγορία:Φυσικοί δορυφόροι Κρόνου
Ποντιακή Βικιπαίδεια

Η **Ποντιακή Βικιπαίδεια** είναι η έκδοση της Βικιπαίδειας στην ποντιακή διάλεκτο. Είναι γραμμένη με το ελληνικό αλφάβητο, ενώ η αρχική σελίδα της είναι διαθέσιμη και στο λατινικό αλφάβητο (greeklish). Δημιουργήθηκε στις 23 Σεπτεμβρίου του 2007, ενώ την 7η Ιανουαρίου του 2009 έλαβε έγκριση για τη κανονική έκδοση της σε δική της ανεξάρτητη σελίδα και από την 5η Μαρτίου του ιδίου έτους άρχισε η κανονική της λειτουργία στη σελίδα:
http://pnt.wikipedia.org/ . Την περίοδο αυτή δραστηριοποιούνταν 5 τακτικοί συντάκτες, ενώ σήμερα (Ιούνιος 2021) έχει 478 λήμματα http://pnt.wikipedia.org/wiki/Special:Statistics.

## Αναφορές


## Εξωτερικοί σύνδεσμοι

*Η ιστοσελίδα της Ποντιακής Βικιπαίδειας
*Στατιστικά για τη Ποντιακή Βικιπαίδεια
*Στατιστικά άρθρων με υψηλή επισκεψιμότητα

Κατηγορία:Βικιπαίδειες ανά γλώσσα
Ερριάπους (δορυφόρος)

Ο **Ερριάπους** (), γνωστός και ως **Κρόνος XXVIII** (Saturn XXVIII), είναι ένας ακανόνιστος φυσικός δορυφόρος, με κατεύθυνση ορθής φοράς, του πλανήτη Κρόνου. Ανακαλύφθηκε από τους Μπρετ Γκλάντμαν, Τζον Τζ. Κάβελαρς και άλλους το 2000, και του δόθηκε προσωρινά το όνομα **S/2000 S 10**. Ονομάστηκε *Ερριάπο*  (Erriapo) τον Αύγουστο του 2003 από τον Ερριάπους, ένα γίγαντα της Γαλατικής Μυθολογίας, αλλά το όνομά του άλλαξε σε *Ερριάπους* από τη ΔΑΕ στα τέλη του 2007.

Έχει διάμετρο περίπου 10 χλμ., και η μέση απόσταση της τροχιάς του από τον Κρόνο είναι 17,3 εκατομμύρια χλμ. με περίοδο περιφοράς 871 ημέρες.

Είναι μέρος της Γαλατικής ομάδας, που μοιράζονται την ίδια τροχιά και έχουν το ίδιο ανοικτό κόκκινο χρώμα, κάτι που οδηγεί στην άποψη πως ο Ερριάπους (όπως και οι άλλοι δύο δορυφόροι) προέρχεται είτε από κάποιον άλλο μεγαλύτερο δορυφόρο που διασπάστηκε, είτε είναι κομμάτι του Αλμπιόριξ.

## Παραπομπές


## Εξωτερικοί σύνδεσμοι
* Ερριάπους από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* David Jewitt pages 
* IAU-MPC NSES 

Κατηγορία:Φυσικοί δορυφόροι Κρόνου
Αρβανίτικα κάλαντα

[255px|thumb|right|''Κάλαντα'', πίνακας του [Νικηφόρος Λύτρας|Νικηφόρου Λύτρα (1872, ιδιωτική συλλογή)]]
Τα **Κάλαντα** αποτελούν δημοτικά ευχετικά τραγούδια που ψάλλονται εθιμικά κάθε χρόνο κυρίως την παραμονή μεγάλων θρησκευτικών εορτών (Χριστουγέννων, Πρωτοχρονιάς, Θεοφανίων, ακόμη και των Βαΐων (ή Λαζάρου), με εξαίρεση της Μεγάλης Παρασκευής που είναι κατανυκτικά. 

## Αρβανίτικα κάλαντα Πρωτοχρονιάς περιοχής Μεσογείων

## Κάλαντα Πρωτοχρονιάς περιοχής [[Στείρι Βοιωτίας|Στειρίου]] Βοιωτίας

## Κάλαντα του Λαζάρου περιοχής [[Θίσβη Βοιωτίας|Θίσβης ]](Κακόσι) Βοιωτίας

*τσιράνι = κίτρινα λουλουδάκια με τα οποία τα παιδιά στόλιζαν τα καλαθάκια τους για να τραγουδήσουν τα κάλαντα*

## Κάλαντα Μεγάλης Παρασκευής περιοχής [[Θίσβη Βοιωτίας |Θίσβης]](Κακόσι) Βοιωτίας

## Παραπομπές

## Πηγές

* Ασπασία Μίχα-Λαμπάκη «Θίσβη: καταγραφή ηθών και εθίμων, δημοσιευμένο στον συλλογικό τόμο Θίσβη: μια πόλη-μια ιστορία, έκδοση της Panthisvian Society, Θίσβη 2000,σελίδα 143»
*https://www.marko.gr/category/laografia/

## Εξωτερικοί σύνδεσμοι
* Προσωπική ιστοσελίδα
*https://www.marko.gr/category/laografia/

Αρβανίτικα
Κουένκα

Με το όνομα **Κουένκα** φέρονται οι ακόλουθοι νομός και πόλεις:

* Κουένκα (επαρχία), επαρχία της Ισπανίας
* Κουένκα (Ισπανία), Ισπανική πόλη, πρωτεύουσα του ομώνυμου νομού.
* Κουένκα (Ισημερινός), πόλη της Δημοκρατίας του Ισημερινού.
* Κουένκα (Φιλιππίνες), δήμος της περιοχής Μπατάνγκας στις Φιλιππίνες.
Μεσσάπιο όρος

Το **Μεσσάπιο**, γνωστό και ως (ο) **Κτυπάς**, είναι βουνό της Στερεάς Ελλάδας με υψόμετρο 1.021 μέτρα. Βρίσκεται στον νομό Βοιωτίας στα όρια του με τον νομό Ευβοίας, πάνω από τον πορθμό του Ευρίπου και την πόλη της Χαλκίδας. Βρίσκεται σε μικρή απόσταση από τη Χαλκίδα και από τη Θήβα, και ουσιαστικά χωρίζει την περιοχή της Θήβας από την περιοχή της Χαλκίδας. Το Μεσσάπιο
αναφέρεται από τον περιηγητή Παυσανία στα *Βοιωτικά*, καθώς και από τον Στράβωνα στα *Γεωγραφικά*.

Το νότιο τμήμα του ευρύτερου ορεινού όγκου είναι το όρος Ύπατον, στην κορυφή του οποίου βρίσκεται η Μονή της Μεταμόρφωσης του Σωτήρος Σαγματά. Οι βόρειες υπώρειες του Μεσσαπίου καταλήγουν απότομα στον βόρειο ευβοϊκό κόλπο, στα ριζά του οποίου βρίσκονται τα ερείπια της αρχαίας πόλης της Ανθηδώνας. Τμήματα του Μεσσαπίου έχουν διάφορες ονομασίες, όπως «Λυκοβούνι» και «Γαλατσίδεζα». Στις νοτιοανατολικές απολήξεις του Μεσσαπίου, δίπλα από τον λόφο της Γαλατσίδεζας, διέρχεται η παλαιά εθνική οδός Χαλκίδας - Θηβών, στην περιοχή της Ριτσώνας.

Το Μεσσάπιο καλυπτόταν από πυκνά πευκοδάση, επίσης διέθετε και πλούσια πανίδα με μεγάλα θηλαστικά, όπως αλεπούδες, τσακάλια ακόμα και λύκους. Μάλιστα έχουν διασωθεί αρκετές αναφορές από τους γηραιότερους κατοίκους της περιοχής για την εμφάνιση λύκων και τσακαλιών. Αλλεπάλληλες όμως πυρκαγιές κατά τις τελευταίες δεκαετίες έχουν αποψιλώσει τις πλαγιές του, με αποτέλεσμα η ευρύτερη περιοχή να έχει υποστεί μεγάλη οικολογική καταστροφή και να υπάρχει η ανάγκη αναδάσωσης. Η πρώτη μεγάλη πυρκαγιά του προκλήθηκε από τον εμπρησμό των κατοχικών Γερμανοϊταλικών δυνάμεων το 1944, για τον εντοπισμό ελληνικών αντιστασιακών τμημάτων, και η τελευταία τον Ιούλιο του 2009 στην περιοχή της Ριτσώνας.

## Παραπομπές


Μεσσαπιο
Δήμος Πελασγίας

Ο **δήμος Πελασγίας** ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Στυλίδας. Βρισκόταν στο βορειοανατολικότερο άκρο του νομού κάτω από τον νομό Μαγνησίας. Ο δήμος αποτελούταν από τέσσερα δημοτικά διαμερίσματα, καταλάμβανε έκταση 52 τ.χλμ. και είχε συνολικό  πληθυσμό 3.310 κατοίκους. Έδρα του δήμου ήταν η Πελασγία.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Πελασγίας Φθιώτιδας|Δ.δ. Πελασγίας]] ** [ 1.857 ]
::*  η Πελασγία [ 1.631 ]
::*  ο Κυπαρισσώνας [ 99 ]
::*  η Παραλία Πελασγίας [ 127 ]
: ** Δ.δ. Βαθυκοίλου  ** -- το Βαθύκοιλο [ 334 ]
: ** [[Δημοτικό διαμέρισμα Γλύφας Φθιώτιδας|Δ.δ. Γλύφας]] ** [ 691 ]
::*  η Γλύφα [ 691 ]
::*  το Παγώνι [ 0 ]
: ** [[Δημοτικό διαμέρισμα Μύλων Φθιώτιδας|Δ.δ. Μύλων]] ** [ 428 ]
::*  οι Μύλοι [ 426 ]
::*  το Μοναστήρι [ 2 ]

Π
Κοτύλια

Με την ονομασία **Κοτύλια** μπορεί να αναφέρονται:

## Τουρκία
Σε οικισμούς της περιοχής του Πόντου:
* Ντιμπεκλί (Dibekli) της επαρχίας Αργυρούπολης (Γκιουμούσχανε).
* Γκουμουζκάγια (Gümüşkaya) της επαρχίας Αργυρούπολης (Γκιουμούσχανε), γειτονικός του προηγούμενου.
* Ορμανίτσι (Ormaniçi) της επαρχίας Τραπεζούντας (Τράμπζον).
* Γκουντούλ (Güdül) της επαρχίας Κερασούντας (Γκιρεσούν).

## Ελλάδα
* Κοτύλιο Αρκαδίας, οικισμός του δήμου Μεγαλόπολης.

## Δείτε επίσης
* Κοτύλη (αποσαφήνιση)

Κατηγορία:Αποσαφηνίσεις ελληνικών τοπωνυμίων
Δήμος Εχιναίων

Ο **δήμος Εχιναίων** ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Στυλίδας. Βρισκόταν στα βορειοανατολικά του νομού ανάμεσα στους δήμους Στυλίδας και Πελασγίας, κάτω από τον νομό Μαγνησίας. Ο δήμος αποτελούταν από έξι δημοτικά διαμερίσματα και έχει συνολικό  πληθυσμό 4.518 κατοίκους. Έδρα του δήμου ήταν οι Ράχες.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Ραχών Φθιώτιδας|Δ.δ. Ραχών]] ** [ 1.361 ]
::*  οι Ράχες [ 723 ]
::*  η Παραλία Ραχών [ 609 ]
::*  οι Φούρνοι [ 16 ]
::*  η Φτιλιά [ 13 ]
: ** [[Δημοτικό διαμέρισμα Αχινού Φθιώτιδας|Δ.δ. Αχινού]] ** [ 999 ]
::*  ο Αχινός [ 850 ]
::*  το Δρέπανο [ 10 ]
::*  η Δροσιά [ 11 ]
::*  η Κουβέλα [ 95 ]
::*  η Παραλία Αχινού [ 16 ]
::*  ο Πλατανιάς [ 17 ]
::*  η Σκασμάδα [ 0 ]
: ** Δ.δ. Αχλαδίου  ** -- το Αχλάδιον [ 381 ]
: ** [[Δημοτικό διαμέρισμα Καραβομύλου Φθιώτιδας|Δ.δ. Καραβομύλου]] ** [ 726 ]
::*  ο Καραβόμυλος [ 678 ]
::*  το Πανόραμα [ 48 ]
: ** Δ.δ. Παλαιοκερασιάς  ** -- η Παλαιοκερασιά [ 424 ]
: ** [[Δημοτικό διαμέρισμα Σπαρτιάς Φθιώτιδας|Δ.δ. Σπαρτιάς]] ** [ 627 ]
::*  η Νέα Σπαρτιά [ 389 ]
::*  η Σπαρτιά [ 238 ]

## Δήμαρχοι
Δήμαρχοι διατέλεσαν τα εξής πρόσωπα:

## Παραπομπές


Ε
Γοδεφρείδος της Νάντης

Ο **Γοδεφρείδος ΣΤ΄ του Ανζού** (*Geoffroy VI d'Anjou*, 1 Ιουνίου 1134  – 27 Ιουλίου 1158, ) από τον Οίκο του Ανζού, γνωστός και ως **Γοδεφρείδος της Νάντης**, ήταν κόμης της Νάντης από το 1156 έως το 1158. Ήταν ο δεύτερος από τους τρεις γιους του Γοδεφρείδου Ε΄ κόμητος του Ανζού και της αυτοκράτειρας Ματθίλδης. Η επιθυμία του πατέρα του Γοδεφρείδου ήταν να γίνει ο ίδιος κόμης του Ανζού αν ο μεγαλύτερος αδελφός του Ερρίκος γίνει βασιλιάς της Αγγλίας γι' αυτό του δώρησε πολλά κάστρα. Το σώμα του Γοδεφρείδου έμεινε πολύ καιρό άταφο, μέχρι την ώρα που ο μεγαλύτερος γιος Ερρίκος ξεκαθαρίσει τις επιθυμίες του πατέρα του. Η ιστορία αυτή είναι γνωστή μονάχα σε στενό κύκλο πηγών γύρω απο την Τουρ, ο ιστορικός Γουίλιαμ Γουώρρεν λέει ότι ήταν εφεύρεση του Γοδεφρείδου για να συκοφαντήσει τον Ερρίκο. 

## Εξέγερση εναντίον του αδελφού του Ερρίκου

Τον Μάρτιο του 1152 αποπειράθηκε την απαγωγή της Ελεονώρας της Ακουιτανίας την στιγμή που ταξίδευε προς το Πουατιέ με σκοπό να παντρευτεί τον αδελφό του Ερρίκο Β' μετά το διαζύγιο της με τον βασιλιά της Γαλλίας Λουδοβίκο Ζ΄, βρισκόταν σε αναμονή στο Πόρτ ντε Πίλες κοντά στον ποταμό Κρές με στόχο να την παντρευτεί αν η απαγωγή γινόταν με επιτυχία.  Τον Ιούνιο του ίδιου χρόνου συμμάχησε με τον βασιλιά της Γαλλίας Λουδοβίκο και τον αδελφό του Λουδοβίκου Ροβέρτο Α΄ του Ντρέ, τον Θεοβάλδο Ε' του Μπλουά και τον αδελφό του Ερρίκο Α΄ της Καμπανίας με στόχο να επιτεθούν στην Νορμανδία εναντίον του αδελφού του Ερρίκου Β' για να διαλύσουν τις κτήσεις του. Ο βασιλιάς της Γαλλίας Λουδοβίκος Ζ' πήρε ο ίδιος την πρωτοβουλία για την συμμαχία επειδή οργίστηκε με τον γάμο του Ερρίκου Β' με την πρώην σύζυγο του Ελεονόρα χωρίς την δική του συγκατάθεση, αν η επίθεση ήταν επιτυχής οι 5 σύμμαχοι θα μπορούσαν να διαιρέσουν τα εδάφη της Ελεονόρας και του Ερρίκου και να τα κάνουν διανομή μεταξύ τους. 

## Κόμης της Νάντης

Το 1154 ο Θεοβάλδος Ε΄ του Μπλουά επιτέθηκε στην Τουραίνη, που ο Ερρίκος θεωρούσε δική του, και ο Γοδεφρείδος συνελήφθη προσωρινά αιχμάλωτος για να τους ελευθερώσει ο Θεοβάλδος απαίτησε από τον Ερρίκο να καταστρέψει το κάστρο του Σομώ - συρ - Λουάρ.  Τον Δεκέμβριο του 1154 πέθανε ο βασιλιάς της Αγγλίας Στέφανος και ο Γοδεφρείδος συνόδευσε στην Αγγλία τον Ερρίκο και την Ελεονώρα της Ακουιτανίας.  Το επόμενο καλοκαίρι ο Γοδεφρείδος ξεκίνησε πάλι ταραχές εναντίον του αδελφού του καταλαμβάνοντας τα κάστρα του Σίνον, του Μιραμπώ και του Λουντάν, ο Ερρίκος τον ανάγκασε να τα εγκαταλείψει κρατώντας μόνο το Λουντάν, για τα υπόλοιπα του παραχώρησε αποζημίωση 1500 φράγκα.  Την ίδια στιγμή οι κάτοικοι της Νάντης εξόρισαν τον κόμη τους ζητώντας από τον βασιλιά Ερρίκο να αφήσει τον αδελφό του Γοδεφρείδο να έρθει στην Νάντη να καλύψει το κενό του κόμη, ο Ερρίκος το δέχτηκε. 
Πέθανε αιφνίδια και πρόωρα στην Νάντη (1158) χωρίς απογόνους, τον διαδέχθηκε στην κομητεία της Νάντης ο ίδιος ο Ερρίκος Β'.

### Πρόγονοι



## Παραπομπές



Κατηγορία:Οίκος των Πλανταγενετών
Κατηγορία:Κόμητες του Μαιν
Κατηγορία:Κόμητες του Ανζού
Κατηγορία:Νάντη
Δήμος Μακρακώμης (πρόγραμμα Καποδίστριας)

Ο **δήμος Μακρακώμης** ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, οι οποίες αποτέλεσαν στη συνέχεια τα Δημοτικά Διαμερίσματα του Δήμου Μακρακώμης. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο διευρυμένο Δήμο Μακρακώμης, αποτελώντας τη Δημοτική Ενότητα (Δ.Ε.) Μακρακώμης. Βρισκόταν στα δυτικά του νομού και βορειοδυτικά της πόλης της Λαμίας. Ο δήμος αποτελείτο από δεκατέσσερα δημοτικά διαμερίσματα και είχε συνολικό  πληθυσμό 7.132 κατοίκους. Έδρα του δήμου ήταν η Μακρακώμη.

## Διαίρεση
Ο δήμος περιελάμβανε τα παρακάτω δημοτικά διαμερίσματα και οικισμούς:
: ** Δ.δ. Μακρακώμης  ** -- η Μακρακώμη [ 2.226 ]
: ** Δ.δ. Αρχανίου  ** -- το Αρχάνι [ 538 ]
: ** Δ.δ. Ασβεστίου  ** -- το Ασβέστι [ 150 ]
: ** Δ.δ. Γιαννιτσούς  ** -- η Γιαννιτσού [ 454 ]
: ** Δ.δ. Γραμμένης  ** -- η Γραμμένη [ 368 ]
: ** [[Δημοτικό διαμέρισμα Καστρίου Φθιώτιδας|Δ.δ. Καστρίου]] ** [ 690 ]
::*  το Καστρί [ 542 ]
::*  το Παλιούρι [ 148 ]
: ** Δ.δ. Λιτοσέλου  ** -- το Λιτόσελο [ 103 ]
: ** Δ.δ. Μάκρης  ** -- η Μάκρη [ 500 ]
: ** Δ.δ. Παλαιάς Γιαννιτσούς  ** -- η Παλαιά Γιαννιτσού [ 306 ]
: ** Δ.δ. Παππά ** (τ.Μεσοχωρίου Μακρακώμης) -- ο Παππάς (τ. το Μεσοχώριον) [ 162 ]
: ** [[Δημοτικό διαμέρισμα Πλατυστόμου Φθιώτιδας|Δ.δ. Πλατυστόμου]] ** [ 402 ]
::*  το Πλατύστομο [ 398 ]
::*  τα Λουτρά Πλατυστόμου [ 4 ]
: ** Δ.δ. Ροβολιαρίου  ** -- το Ροβολιάρι [ 398 ]
: ** Δ.δ. Τριλόφου  ** -- το Τρίλοφο [ 311 ]
: ** Δ.δ. Τσούκκας  ** -- η Τσούκκα [ 524 ]

## Πηγές
* Μόνιμος και Πραγματικός Πληθυσμός Ελλάδας στις Απογραφές 2001 και 1991

Μ
Δήμος Μώλου

Ο **Μώλος** ήταν δήμος του Νομού Φθιώτιδας που συστάθηκε με το σχέδιο Καποδίστριας, το 1999. Καταργήθηκε την 1-1-2011 με την εφαρμογή του Σχεδίου Καλλικράτης και οι οικισμοί του αποτέλεσαν τμήμα του νέου Δήμου Μώλου-Αγίου Κωνσταντίνου. Βρισκόταν κατά μήκος των ακτών του Μαλιακού, νοτιοανατολικά της πόλης της Λαμίας. Ο δήμος αποτελείτο από εννέα δημοτικά διαμερίσματα και είχε συνολικό πληθυσμό 6.668 κατοίκους. Έδρα του δήμου ήταν ο Μώλος.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** Δ.δ. Μώλου  ** -- ο Μώλος [ 3.203 ]
: ** Δ.δ. Αγίας Τριάδος  ** -- η Αγία Τριάδα [ 335 ]
: ** Δ.δ. Αγίου Σεραφείμ  ** -- ο Άγιος Σεραφείμ [ 1.039 ]
: ** Δ.δ. Αγίου Χαραλάμπους  ** -- ο Άγιος Χαράλαμπος [ 195 ]
: ** Δ.δ. Ανάβρας  ** -- η Ανάβρα [ 178 ]
: ** Δ.δ. Καλλιδρόμου  ** -- το Καλλίδρομο [ 225 ]
: ** Δ.δ. Κομνίνης  ** -- η Κόμνινα [ 369 ]
: ** [[Δημοτικό διαμέρισμα Μενδενίτσης Φθιώτιδας|Δ.δ. Μενδενίτσης]] ** [ 595 ]
::*  η Μενδενίτσα [ 499 ]
::*  τα Καραβίδια [ 96 ]
: ** Δ.δ. Σκαρφείας  ** -- η Σκάρφεια [ 529 ]

Μ
Δήμος Ξυνιάδας

Ο **Δήμος Ξυνιάδας** ήταν δήμος του Νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Δομοκού. Βρισκόταν στα βόρεια του νομού και συνόρευε με τους δήμους Θεσσαλιώτιδας, Μακρακώμης, και Δομοκού καθώς και με τον Νομό Καρδίτσας. Ο δήμος αποτελούταν από οκτώ δημοτικά διαμερίσματα και είχε συνολικό πληθυσμό 4.396 κατοίκους. Έδρα του ήταν η Ομβριακή.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Ομβριακής Φθιώτιδας|Δ.δ. Ομβριακής]] ** [ 1.551 ]
::*  η Ομβριακή [ 1.297 ]
::*  το Μεταλλείο [ 254 ]
: ** Δ.δ. Αγίου Γεωργίου Δομοκού  ** -- ο Άγιος Γεώργιος [ 380 ]
: ** Δ.δ. Αγίου Στεφάνου  ** -- ο Άγιος Στέφανος [ 308 ]
: ** Δ.δ. Κορομηλέας  ** -- η Κορομηλιά [ 301 ]
: ** [[Δημοτικό διαμέρισμα Μακρυρράχης Φθιώτιδας|Δ.δ. Μακρυρράχης]] ** [ 470 ]
::*  η Μακρυρράχη [ 470 ]
::*  τα Λουτρά Καΐτσης [ 0 ]
: ** Δ.δ. Ξυνιάδος  ** -- η Ξυνιάδα [ 631 ]
: ** Δ.δ. Παναγίας  ** -- η Παναγία [ 216 ]
: ** Δ.δ. Περιβολίου Δομοκού  ** -- το Περιβόλι [ 539 ]

## Ιστορία
Η αρχική σύσταση του Δήμου ήταν το 1883, όταν και ανήκε στο Νομό Λαρίσης, κατόπιν το 1899 στο Νομό Φθιώτιδος, το 1909 πάλι στο Νομό Λαρίσης, το 1911 στο Νομό Φθιώτιδος και Φωκίδος, όταν και το 1912 καταργήθηκε

## Δήμαρχοι

## Παραπομπές


Ξ
Δήμος Στυλίδας (πρόγραμμα Καποδίστριας)

Ο **Δήμος Στυλίδας** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Στυλίδας. Βρισκόταν στο βορειοανατολικό τμήμα του νομού ανάμεσα στους δήμους Εχιναίων και Λαμιέων. Ο δήμος αποτελούταν από έξι δημοτικά διαμερίσματα και είχε συνολικό πληθυσμό 6.858 κατοίκους. Έδρα του δήμου ήταν η  Στυλίδα.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Στυλίδος Φθιώτιδας|Δ.δ. Στυλίδος]] ** [ 5.339 ]
::*  η Στυλίδα [ 5.095 ]
::*  η Βασιλική [ 61 ]
::*  το Κούτσουρο [ 50 ]
::*  τα Μελίσσια [ 33 ]
::*  οι Πεταράδες [ 41 ]
::*  οι Πλάκες [ 59 ]
::*  το Μαρίνι (Οικισμός Μεταμορφώσεως Σωτήρος)
: ** Δ.δ. Αγίας Μαρίνης Φθιώτιδος  ** -- η Αγία Μαρίνα [ 393 ]
: ** Δ.δ. Ανύδρου  ** -- το Άνυδρο [ 233 ]
: ** Δ.δ. Αυλακίου  ** -- το Αυλάκι [ 595 ]
: ** Δ.δ. Λογγιτσίου  ** -- το Λογγίτσι [ 150 ]
: ** Δ.δ. Νεράιδας  ** -- η Νεράιδα [ 148 ]

Ξ
Γουλιέλμος Ι΄ του Πουατιέ

Ο **Γουλιέλμος Ι΄ του Πουατιέ** (1136 – Ρουέν 1164 
) από τον Οίκο του Ανζού ήταν τρίτος γιος του Γοδεφρείδου Ε΄ κόμητος του Ανζού και της αυτοκράτειρας Ματθίλδης, κόρης του βασιλιά της Αγγλίας Ερρίκου Α΄, μικρότερος αδελφός του βασιλιά της Αγγλίας Ερρίκου Β' και του Γοδεφρείδου της Νάντης, ήταν γνωστός και σαν Γουλιέλμος ΦιτζΈμπρες ή Γουλιέλμος του Ανζού. 

## Στρατιωτικές υπηρεσίες στον αδελφό του Ερρίκο Β'

Το 1156 ο Γουλιέλμος συμμετείχε στην πολιορκία του Σινόν στο πλευρό του μεγάλου του αδελφού βασιλιά Ερρίκου Β' εναντίον του αδελφού τους Γοδεφρείδου που είχε εξεγερθεί.  Στην διάρκεια της πολιορκίας διάβαζε τα βιβλία του διάσημου Ρωμαίου στρατηγού Βεγκέτιου για να πάρει συμβουλές, το βιβλίο αυτό τον βοήθησε να ολοκληρώσει την πολιορκία μέσα σε μια μέρα. 
Τον Σεπτέμβριο του 1155, ο Ερρίκος Β΄ συγκάλεσε συμβούλιο στο Ουίντσεστερ, που αποφάσισε να επιτεθεί, να καταλάβει την Ιρλανδία και να τοποθετήσει σε αυτήν βασιλιά τον μικρότερο αδελφό του, Γουλιέλμο. Στην απόφαση αυτή έφερε αντιρρήσεις η μητέρα τους που θεωρούσε την Ιρλανδία ως ακατάλληλο τόπο για κατάκτηση,  ο Ερρίκος όμως που υπεραγαπούσε τον αδελφό του ήταν αποφασισμένος να τον κάνει τον πλουσιότερο άντρα στην Αγγλία.

## Ακύρωση του γάμου του με την Ισαβέλλα του Βαρέν από τον αρχιεπίσκοπο Τόμας Μπέκετ

Το 1162 αποφάσισε να παντρευτεί την Ισαβέλλα του Βαρέν, 4η κόμισσα του Σάρεϊ μια από τις πλουσιότερες γυναίκες στην Αγγλία, χήρα του Γουλιέλμου του Μπλουά, κόμητος της Βουλώνης και υιού του βασιλιά της Αγγλίας Στέφανου. Ενώ ο γάμος είχε καθοριστεί ο αρχιεπίσκοπος του Καντέρμπουρι Τόμας Μπέκετ απαγόρευσε τον γάμο λόγω συγγένειας επειδή ήταν ο πρώην σύζυγος της ήταν ξάδελφος του. 

## Το τέλος του Γουλιέλμου

Ο Γουλιέλμος στενοχωρήθηκε τόσο πολύ με την ακύρωση του γάμου που αμέσως μετά πέθανε από καρδιακή προσβολή, τάφηκε στον καθεδρικό ναό της Ρουέν. . Ο βασιλιάς Ερρίκος Β΄ εξοργισμένος θεώρησε τον αρχιεπίσκοπο Μπέκετ υπεύθυνο για τον πρόωρο θάνατο του αγαπημένου του αδελφού, κάτι που τον έφερε σε σκληρή έχθρα από τότε εναντίον του. Η έχθρα κατέληξε σε δολοφονία του Τόμας Μπέκετ στις 29 Δεκεμβρίου 1170 από τέσσερις ιππότες του βασιλιά, ένας από τους οποίους ο ένας ήταν συνοδός του ίδιου του Γουλιέλμου και φώναζε ότι παίρνει εκδίκηση για τον θάνατο του.

### Πρόγονοι



## Παραπομπές



Κατηγορία:Οίκος των Πλανταγενετών
Κατηγορία:Κόμητες του Πουατιέ
Δήμος Λειανοκλαδίου

Ο **δήμος Λειανοκλαδίου** ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λαμιέων. Βρισκόταν στο κεντρικό τμήμα του νομού δυτικά της πόλης της Λαμίας. Ο δήμος αποτελούταν από πέντε δημοτικά διαμερίσματα, είχε έκταση 78 τ.χλμ. και συνολικό πληθυσμό 3.034 κατοίκους. Έδρα του δήμου ήταν το Λιανοκλάδι.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
: ** Δ.δ. Λιανοκλαδίου  ** -- το Λιανοκλάδι [ 1.335 ]
: ** Δ.δ. Αμουρίου  ** -- το Αμούρι [ 379 ]
: ** Δ.δ. Ζηλευτού  ** -- το Ζηλευτό [ 427 ]
: ** Δ.δ. Μοσχοκαρυάς  ** -- η Μοσχοκαρυά [ 320 ]
: ** Δ.δ. Στίρφακας  ** -- η Στίρφακα [ 573 ]

Λ
Δήμος Υπάτης

Ο **Δήμος Υπάτης** ήταν δήμος του νομού Φθιώτιδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του Δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο διευρυμένο Δήμο Λαμιέων. Βρισκόταν στο δυτικό τμήμα του νομού νοτιοδυτικά της πόλης της Λαμίας. Ο δήμος καταλάμβανε ένα τμήμα της πεδιάδας του Σπερχειού, ενώ το υπόλοιπο τμήμα του απλωνόταν στις βόρειες πλαγιές της Οίτης και των Βαρδουσίων. Ο δήμος αποτελούταν από δεκαπέντε δημοτικά διαμερίσματα, είχε έκταση 263 τ.χλμ. και συνολικό πληθυσμό 6.855 κατοίκους. Έδρα του δήμου ήταν η Υπάτη.

Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Υπάτης Φθιώτιδας|Δ.δ. Υπάτης]] ** [ 849 ]
::*  η Υπάτη [ 724 ]
::*  η Αμαλώτα (τ. η Αμαλιώτα) [ 125 ]
: ** Δ.δ. Αργυροχωρίου  ** -- το Αργυροχώρι [ 348 ]
: ** Δ.δ. Βασιλικών  ** -- τα Βασιλικά [ 313 ]
: ** Δ.δ. Δάφνης  ** -- η Δάφνη [ 188 ]
: ** [[Δημοτικό διαμέρισμα Καστανέας Φθιώτιδας|Δ.δ. Καστανέας]] ** [ 345 ]
::*  η Καστανέα [ 265 ]
::*  το Καπνοχώριον [ 80 ]
: ** Δ.δ. Κομποτάδων  ** -- οι Κομποτάδες [ 718 ]
: ** Δ.δ. Λαδικούς  ** -- η Λαδικού [ 346 ]
: ** [[Δημοτικό διαμέρισμα Λουτρών Υπάτης Φθιώτιδας|Δ.δ. Λουτρών Υπάτης]] ** [ 835 ]
::*  τα Λουτρά Υπάτης [ 645 ]
::*  τα Βαρκά [ 72 ]
::*  η Μαγούλα [ 59 ]
::*  η Νέα Υπάτη [ 59 ]
: ** [[Δημοτικό διαμέρισμα Λυχνού Φθιώτιδας|Δ.δ. Λυχνού]] ** [ 307 ]
::*  το Λυχνό [ 290 ]
::*  τα Αλώνια [ 6 ]
::*  η Ιερά Μονή Αγάθωνος [ 11 ]
: ** Δ.δ. Μεξιατών  ** -- οι Μεξιάτες [ 793 ]
: ** Δ.δ. Μεσοχωρίου Υπάτης  ** -- το Μεσοχώρι [ 167 ]
: ** Δ.δ. Νεοχωρίου Υπάτης  ** -- το Νεοχώρι [ 205 ]
: ** Δ.δ. Περιστερίου  ** -- το Περιστέρι [ 217 ]
: ** Δ.δ. Πύργου  ** -- ο Πύργος [ 254 ]
: ** [[Δημοτικό διαμέρισμα Ροδωνιάς Φθιώτιδας|Δ.δ. Ροδωνιάς]] ** [ 629 ]
::*  η Ροδωνιά [ 366 ]
::*  η Καρυά [ 263 ]
: ** Δ.δ. Συκά Υπάτης  ** -- η Συκά (τ. ο Συκάς) [ 341 ]

## Διατελέσαντες δήμαρχοι
### Μετά τη Μεταπολίτευση
### Δήμαρχοι

## Εξωτερικοί σύνδεσμοι
*Δήμος Υπάτης

Υ